Jorden er ofte blevet personificeret som en [[Gud (højere væsen)|guddom]] og oftest som en gudinde. I mange kulturer fremstilles ''Moder Jord'' (latin: ''Terra Mater'') også som en [[frugtbarhedsgudinde]]. [[Skabelse]]smyter i mange religioner beretter om, at Jorden er skabt af en eller flere guder. En række religiøse grupper, ofte forbundet med [[fundamentalisme|fundamentalistiske]] grene af [[protestantisme]]n<ref name=Dutch2002/> eller [[islam]],<ref name=edis/> hævder, at [[Hermeneutik|udlægningen]] af disse skabelsesberetninger fra deres respektive [[Hellig tekst|hellige tekster]] skal tages for pålydende og burde tages i betragtning eller ligefrem erstatte den konventionelle videnskabelige fremstilling af Jordens opståen og livets udvikling.<ref name=Ross2005/> Både fra det videnskabelige samfund og fra andre religiøse grupper møder sådanne ønsker modstand.<ref name=pennock/><ref name=nap/><ref name=Colburn2006/><ref name=Glass1984/> Et prominent eksempel herpå er kontroversen om [[kreationisme]] versus evolution.
Geologi